A Törvényszék 2025. október 29-i ítélete – UniSystems Luxembourg és Unisystems systimata pliroforikis kontra ESMA
(T-750/22. sz. ügy)1
(„Szolgáltatásnyújtásra irányuló közbeszerzési szerződések – Közbeszerzési eljárás – Fejlesztési, tanácsadási és támogatási szolgáltatások nyújtása az információs rendszerek területén – Valamely ajánlattevő ajánlatának elutasítása – Kirívóan alacsony összegű árajánlat – Az alkalmazandó anyagi jog meghatározása – A környezetvédelmi, szociális és munkajog területén alkalmazandó kötelezettségek – Nyilvánvaló értékelési hiba”)
Az eljárás nyelve: angol
Felek
Felperesek: UniSystems Luxembourg Sàrl (Bertrange, Luxemburg), Unisystems systimata pliroforikis monoprosopi anonymi emporiki etairia (Kalithéa, Görögország) (képviselő: N. Korogiannakis ügyvéd)
Alperes: Európai Értékpapírpiaci Hatóság (képviselők: F. Barzanti és M. Deissenberger meghatalmazottak, segítőik: V. Christianos, G. Kelepouri, A. Politis és M. Rodopoulos ügyvédek)
Tárgy
Keresetükkel a felperesek egyrészt az EUMSZ 263. cikk alapján az Európai Értékpapírpiaci Hatóság (ESMA) 2022. szeptember 15-i azon határozatának megsemmisítését kérik, amelyben az első helyet az információs és kommunikációs technológiák területén nyújtott tanácsadási szolgáltatások nyújtására vonatkozó, „Külső informatikai szolgáltatások (ICT Consultancy)” című PROC/2021/12 közbeszerzési eljárás keretében a felperesektől eltérő konzorciumnak ítélték oda, az ő ajánlatukat pedig második helyre sorolták be, és másrészt az EUMSZ 268. cikk alapján kártérítés és késedelmi kamatok megítélését kérik.
Rendelkező rész
A Törvényszék a keresetet elutasítja.
Az UniSystems Luxembourg Sàrl, az Unisystems systimata pliroforikis monoprosopi anonymi emporiki etairia és az Európai Értékpapírpiaci Hatóság (ESMA) maguk viselik saját költségeiket.
____________
1     HL C 45., 2023.2.6.